Cuneiform Tablet CCT 4 8b (BM 115104)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dì-DINGIR ù šu-ma-bi-a qí-bi-ma um-ma a-al-DUG-ma a-na im-dì-DINGIR qí-bi-ma ta-áš-pu-ra-am um-ma a-ta-ma lu-qú-ut-kà en-nu-um-be-lúm ú-šé-li-a-am lu-qú-tum ki-ma i-na É.GAL-lim ú-ṣa-ni lá i-bi₄-a-at áb-kam la-ma AN.NA a-na-kam i-mì-du-ni AN.NA la-dí-in-ma ú ša 10 ma-na KÙ.BABBAR AN.NA É DAM.GÀR a-na u₄-me-e pá-tí-ú-tim ki-ma i-du-nu-ni li-qé-a-am i-nu-mì ta-la-qé-a-ni ḫa-mu-uš-tám a-ma-kam i-na ta-aḫ-sí-is-tim i-dí-ma a-na a-la-ki-kà a-na-kam ṭup-pí-i lu-pu-ut ù šu-ma pá-al-ḫa-tí i-na a-la-ki-kà <gap> ma-na KÙ.BABBAR lá-dí-na-kum a-na a-lim{ki} šé-bi₄-il₅-ma <gap> <gap>-la-kà <gap> <gap>-šu-<gap> <gap> i-na ILLAT-at a-šùr-ma-lik ma-lá tal-qé-ú té-er-ta-kà li-li-kam